Gallery Place–Chinatown (Metroo de Vaŝingtono)

Gallery Place–Chinatown estas stacio de la metroo de Vaŝingtono. Ĝi ligas tri metroajn liniojn:
 En la supra etaĝo, kun flankaj kajoj, veturas la ruĝa linio;
 En la malsupra etaĝo, kun insula (intertraka) kajo, veturas la flava kaj la verda linioj.

La stacio estis malfermita la , kelkajn monatojn post la unuaj stacio de la linio, ĉar mankis aliro por radseĝuloj. Post promeso, ke tiu ekzistos meze de 1977, tribunalo permesis malfermi la stacion. Komence trafikis nur la ruĝa linio; la flava aldoniĝis la  kaj la verda en 1991. En 2006 la stacion uzis ĉ. 7,5 milionoj da pasaĝeroj.

La stacio situas sub la sportejo Verizon Center. Stacio  estas tre proksima, tiel ke oni vidas ties lumojn de sur la kajo.

La origina nomo de la stacio estis nur Gallery Place, laŭ la proksima muzeo National Portrait Gallery (nacia portreta galerio). En 1986 oni aldonis la nomparton Chinatown (= ĉina kvartalo, laŭ apuda kvartalo); en 2000 oni super iu enirejo metis lumantan bildon de ĉineca ventumilo, nomatan The Glory of the Chinese Descendants (la gloro de la ĉin-devenuloj).

La stacio estas bone ekipita per signoj kaj ŝildoj, ĉar oni uzas ĝin por testi tiajn.

 Eksteraj ligiloj 

 Stacia priskribo de WMATA

Kategorio:Stacioj de la metroo de Vaŝingtono
Kategorio:Metrostacioj malfermitaj en 1976
Kategorio:1976 en Usono